**Рег. № ................./2019 г.**

**ВЪЗЛОЖИТЕЛ: УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО /УНСС/**

**ИЗПЪЛНИТЕЛ: ……………………………….**

**Проект на ДОГОВОР**

**№ ……………/2019 г.**

 Днес, ………………2019 г. в гр. София, между:

**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО /УНСС/**, с адрес: гр. София, п.к. 1700, Студентски град „Христо Ботев“, ул. “Осми декември”, ЕИК: 000670602, ИН по ДДС: BG000670602, представляван от Николай Бакърджиев - Помощник-Ректор на УНСС и упълномощено лице по чл.7, ал.1 от Закона за обществените поръчки със заповед № 858/15.04.2016г. на Ректора на УНСС – проф. д.ик.н. Стати Статев и Светослава Филчева-Иванова – Директор на Дирекция „Финанси“, наричан за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 194, ал.1 от Закона за обществените поръчки и утвърден от ВЪЗЛОЖИТЕЛЯ протокол за определяне на ИЗПЪЛНИТЕЛ на обществена поръчка с предмет: „Периодична проверка и техническо поддържане на пожароизвестителна система, пожарогасителна система и аварийно евакуационно осветление в УНСС и ИК на УНСС“,обособена позиция № 2 „Периодична проверка и техническо поддържане на пожароизвестителни системи /ПИС/ в Издателски комплекс - УНСС“, се сключи този договор („**Договора**/**Договорът**“) за следното:

**ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, следните услуги – периодична проверка и техническо поддържане на пожароизвестителни системи /ПИС/ в Издателски комплекс-УНСС /ИК-УНСС/, наричани за краткост „**Услугите**“.

**(2)** Обектът за обслужване на ВЪЗЛОЖИТЕЛЯ и съоръженията в него с посочени количества, са съгласно Техническата спецификация на ВЪЗЛОЖИТЕЛЯ.

**(3)** Предметът на поръчката включва изпълнението на следните дейности:

1. първоначален преглед на системите;

2. месечно, тримесечно и годишно профилактично техническо обслужване на ПИС с цел поддържане на техническа изправност на системите;

3. отстраняване на повреди и ремонт на системата, в това число доставка, демонтаж и монтаж на резервни части, необходими при извършване на ремонтни дейности;

 4. водене на отчетност от ИЗПЪЛНИТЕЛЯ за извършеното техническо обслужване на системата;

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация на ВЪЗЛОЖИТЕЛЯ, Техническото предложение на ИЗПЪЛНИТЕЛЯ, Ценовото предложение на ИЗПЪЛНИТЕЛЯ и Списък на персонала, който ще изпълнява поръчката, и/или на членовете на ръководния състав (*ако е приложимо*), които ще отговарят за изпълнението съставляващи съответно Приложения №№ 1, 2, 3 и 4 към този Договор **(„Приложенията“**) и представляващи неразделна част от него.

**Чл. 3.** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.(*ако е приложимо*)

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** Договорът влиза в сила, считано от датата на подписването му и е със срок на действие до изпълнение на всички поети от Страните задължения по Договора, но за не повече от 1 /една/ година.

**Чл. 5.** Конкретните срокове за изпълнение на отделните дейности са, както следва:

1. Срокът за извършване на първоначален преглед на системата е до 3 /три/ работни дни след влизане в сила на договора, удостоверено с приемо-предавателен протокол, а срокът за изготвяне на схема за месечни проверки на ПИС и представянето й на ВЪЗЛОЖИТЕЛЯ е до 15 (петнадесет) работни дни след сключване на договора.

2. Срокът за извършване на профилактично техническо обслужване е съгласно заложената периодичност в Техническа спецификация на ВЪЗЛОЖИТЕЛЯ - Приложение № 1.

3. Срокът за изпращане на специалисти за отстраняване на проблем/дефект/повреда на системата е до (4 четири) часа след получаване на сигнал от ВЪЗЛОЖИТЕЛЯ по телефон, факс или имейл.

4. Срокът за извършване на ремонти и за възстановяване нормалното работно състояние на системата е до 24 (двадесет и четири) часа от получаване на сигнала.

5. Срокът за доставка, демонтаж и монтаж на дефектирали/повредени части за системата е не по – дълъг от 10 (десет) работни дни, считано от датата на протокола за установяване на повредата/дефекта/проблема.

6.След извършване на ремонт,ИЗПЪЛНИТЕЛЯТ издава документ, удостоверяващ качеството на вложените материали при ремонта и гаранционния им срок, който започва да тече, считано от датата на подписване на двустранния протокол за извършения ремонт.

**Чл. 6.** Мястото на изпълнение на Договора е гр. София, Студентски град „Христо Ботев“, ул. „Осми декември“, Издателски комплекс.

**ЦЕНА, РЕД И СРОКОВЕ ЗА ПЛАЩАНЕ**

**Чл. 7.** **(1)** За предоставяне на Услугите, ВЪЗЛОЖИТЕЛЯТ чрез ИК-УНСС заплаща възнаграждение на ИЗПЪЛНИТЕЛЯ на база единичните цени, предложени от ИЗПЪЛНИТЕЛЯ в ценовото му предложение, като максималната стойност на договора не може да надвишава **1200.00 лв. (хиляда и двеста лева) без ДДС** и **1440.00 лв. (хиляда четиристотин и четиридесет лева) с ДДС** (наричана по-нататък „**Цената**“ или „Стойността на Договора“).

**(2)** Единичните цени за различните дейности, свързани с изпълнението на Услугите, предложени от ИЗПЪЛНИТЕЛЯ в ценовото му предложение, са фиксирани за времето на изпълнение на Договора, не подлежат на промяна, освен в случаите, изрично уговорени в този Договор и в съответствие с разпоредбите на ЗОП и са, както следва:

1. Месечна цена за абонаментно профилактично техническо обслужване на пожароизвестителната система - ……….лв. (………………………………………лева) без ДДС и ………..лв. /………………………лева/ с ДДС.

2. Ценообразуващи показатели за ремонтни дейности-

а). часова ставка при СРР – ………….лв. (………………………………) без ДДС;

б). допълнителни разходи върху труда – ……..(………………………….) %;

в). допълнителни разходи върху технически средства - ……. (………………….) %;

г). доставно - складови разходи – ……. (………………………….)%;

д). план печалба – ………(………………………………..) %.

3. Цена на резервни части – по цени на придобиване от ИЗПЪЛНИТЕЛЯ, доказано с предоставянето на копие от фактурата за закупуването им.

**(3)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (*ако е приложимо*), като ВЪЗЛОЖИТЕЛЯТ чрез ИК-УНСС не дължи заплащането на каквито и да е други разноски, направени от ИЗПЪЛНИТЕЛЯ.

**Чл. 8.** ВЪЗЛОЖИТЕЛЯТ чрез ИК-УНСС плаща на ИЗПЪЛНИТЕЛЯ Цената по този Договор, както следва: чрез периодични плащания въз основа на представени от ИЗПЪЛНИТЕЛЯ приемо-предавателни протоколи – в срок до 30 (тридесет) дни, считано от приемане изпълнението на Услугите за съответния период.

**(2)** Заплащането на извършените ремонти се извършва по анализ на база оферираните ценообразуващи показатели по чл.7, ал.2, т.2 и на база стойността на вложените части. Стойността на вложените части и/или консумативи се доказва с фактура, съгласно чл.7, ал.2, т.3, като ИЗПЪЛНИТЕЛЯТ представя за предварително утвърждаване от ВЪЗЛОЖИТЕЛЯ спецификация с вида, количествата и цените на частите и/или консумативите.

**Чл. 9. (1)** Всяко плащане по този Договор се извършва въз основа на следните документи:

1. приемо-предавателен протокол за приемане на Услугите за съответния период, подписан от ВЪЗЛОЖИТЕЛЯ и ИЗПЪЛНИТЕЛЯ, при стриктно спазване на разпоредбите на Раздел „Предаване и приемане на изпълнението“ от Договора и

2. фактура-оригинал за дължимата сума за съответния период, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

**(2)** ВЪЗЛОЖИТЕЛЯТ чрез ИК-УНСС се задължава да извършва всяко дължимо плащане в срок до 30 (тридесет) дни след получаването на фактура-оригинал и приемателно-предавателен протокол.

**Чл. 10. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

**Банка:…………………………….**

**BIC: …………………………….**

**IBAN: …………………………….**

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл.11.(1)** Когато частта от Услугите, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.

**(2)** Разплащанията по ал.3 от този член се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.Към искането на подизпълнителя, ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**(3)** ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**(4)** При липса на оспорване**,** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел „Предаване и приемане на изпълнението“ от Договора, и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол и представена оригинална фактура от подизпълнителя.

**ПРАВА И ЗАДЪЛЖЕНИЯ НА СТРАНИТЕ**

**Чл. 12.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 13. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 7 – 11 от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 14. ИЗПЪЛНИТЕЛЯТ се задължава:**

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да представя на ВЪЗЛОЖИТЕЛЯ протоколи, в които са описани извършените от него действия по обслужване на системата и да прави предписания за количествата и типа на необходимите за подмяна резервни части, когато се налага;

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация, в съответствие с уговореното в чл. 31 от Договора;

6. да възложи съответна част от Услугите на подизпълнителите, посочени в офертата на ИЗПЪЛНИТЕЛЯ и да контролира изпълнението на техните задължения (*ако е приложимо*);

7. да извършва планово профилактични прегледи, съгласно Техническата спецификация, като предварително съгласува с ВЪЗЛОЖИТЕЛЯ датите на извършването им;

8. да извършва профилактичните прегледи на инсталациите в периоди и обем, определен в Техническата спецификация и в техническите инструкции на производителите и/или в действащите нормативни документи;

9. да се явява при възникнала повреда/дефект/проблем в срока по чл. 5, т.3 от настоящия договор;

10. да съставя протоколи и да ги представя на ВЪЗЛОЖИТЕЛЯ всеки път, когато констатира неправилна и несъобразена с техническите условия експлоатация на системата, което ги прави неефективни или ограничава възможностите им;

11. да води пълната документация, изискваща се от нормативните документи във връзка с експлоатацията на системата, предмет на настоящия договор;

12. ако за отстраняване на повредата е необходима подмяна на части, да формулира писмено констатацията и да специфицира необходимите за ремонта резервни части по вид, брой и единични цени. Цените на частите се доказват с фактура, с която са закупени. ВЪЗЛОЖИТЕЛЯТ следва да одобри ремонта преди неговото започване.

13. след извършен ремонт да възстанови цялостното функциониране на съответната система, като извърши необходимите настройки. За всеки ремонт издава протокол, подписван и от двете страни, съдържащ имената на специалистите, извършили ремонта, причината за повредата, вложените резервни части и материали, дати и подписи на лицата, извършили ремонта;

14. да гарантира качеството на вложените резервни части, като представя документ, издаден от съответния производител. Частите следва да са нови, неупотребявани и произведени до една година преди влагането им. Да са същата марка като съответната техника и модел в зависимост от конкретната централа;

15. да отстранява за своя сметка гаранционните повреди/дефекти на вложените от него при ремонт резервни части, възникнали в рамките на гаранционния срок;

16. при повторна повреда от същия характер на същата система, възникнала в рамките на гаранционния срок по чл. 5, т.6 от настоящия договор, да извърши отново за своя сметка необходимия ремонт;

17. да участва във всички работни срещи, свързани с изпълнението на този Договор;

18. да сключи договор/договори за подизпълнение с посочените в офертата му подизпълнители в срок от три дни от сключване на настоящия Договор. В срок до 3 (три) дни от сключването на договор за подизпълнение или на договор за замяна на посочен в офертата подизпълнител, ИЗПЪЛНИТЕЛЯТ изпраща на ВЪЗЛОЖИТЕЛЯ копие на договора с подизпълнителя или новия такъв, заедно с доказателства, че са изпълнени условията по [чл. 66, ал. 14 ЗОП](http://web.apis.bg/p.php?i=2752471#p28982788) (*ако е приложимо*);

**Общи права и задължения на ВЪЗЛОЖИТЕЛЯ**

**Чл. 15. ВЪЗЛОЖИТЕЛЯТ има право:**

1. да изисква и да получава Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него протоколи или съответна част от тях;

4. да изисква от ИЗПЪЛНИТЕЛЯ преработване или доработване на всеки от протоколите, в съответствие с уговореното в чл. 18 от Договора;

5. да не приеме някои от протоколите, в съответствие с уговореното в чл. 18 от Договора.

6. да изисква от ИЗПЪЛНИТЕЛЯ да му представи договори за подизпълнение, сключени с посочените в офертата му подизпълнители.

**Чл. 16. ВЪЗЛОЖИТЕЛЯТ се задължава:**

1. да приеме изпълнението на Услугите, за всеки период, когато отговаря на договореното, по реда и при условията на този Договор;

2. да заплати чрез ИК-УНСС на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения, съгласно приложимото право;

4. да пази поверителна Конфиденциалната информация, в съответствие с уговореното в чл. 31 от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да осигури експлоатацията на системите, съгласно техническите изисквания на производителите, стандартите и нормативните документи, отнасящи се за такива системи;

7. да осигури свободен достъп за работниците на ИЗПЪЛНИТЕЛЯ до всички елементи на системите;

8. да уведоми ИЗПЪЛНИТЕЛЯ при възникване на повреда/дефект/проблем в системите, съгласно уговореното;

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 17.** Предаването на изпълнението на Услугите за всеки отделен период и за всяка дейност, се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“).

**Чл. 18. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълнението с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното;

**(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от страните в срок до 3 /три/ дни след изтичането на срока по чл.4 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. 19 - чл.23 от Договора.

**САНКЦИИ ПРИ НЕИЗПЪЛНЕНИЕ**

**Чл. 19.** При просрочване изпълнението на задълженията по този Договор, неизправната Страна дължи на изправната неустойка в размер на 5% (пет на сто) от Цената за съответната дейност за всеки ден забава, но не повече от 10% (десет на сто) от стойността на Договора.

**Чл. 20.** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право неустойка в размер на 20% (двадесет на сто) от Стойността на Договора и може да прекрати договора.

**Чл. 21.** При разваляне на Договора поради виновно неизпълнение на някоя от Страните, виновната Страна дължи неустойка в размер на 30% (тридесет на сто) от Стойността на Договора.

**Чл. 22.** Неустойките се заплащат, при поискване от ВЪЗЛОЖИТЕЛЯ, по банкова сметка: БАНКА: БНБ, BIC: BNBGBGSD, IBAN: BG03BNBG96613100174601 в срок от 5 (пет) работни дни от искането или ВЪЗЛОЖИТЕЛЯ чрез ИК-УНСС ги удържа от фактури за последващи услуги.

**Чл. 23.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 24.** (1) Този Договор се прекратява:

1. с изтичане на срока по чл.4 от Договора или с достигане на максимално допустимата Стойност на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до три дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните;

3. със седемдневно писмено предизвестие от страна на ВЪЗЛОЖИТЕЛЯ.

**Чл. 25.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 3 (три) дни, считано от Датата на влизане в сила;

2. ИЗПЪЛНИТЕЛЯТ е прекратил изпълнението на Услугите за повече от 3 (три) дни;

3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 26.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 27.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а). да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б). да предаде на ВЪЗЛОЖИТЕЛЯ всички отчети, изготвени от него в изпълнение на Договора до датата на прекратяването; и

в). да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 28.** При предсрочно прекратяване на Договора, ВЪЗЛОЖИТЕЛЯТ чрез ИК-УНСС е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

Дефинирани понятия и тълкуване

**Чл. 29. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора;

Спазване на приложими норми

**Чл. 30.** При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 31. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора **(„Конфиденциална информация“**). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 32.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

**Чл. 33. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 30 (тридесет) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 34.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

Изменения

**Чл. 35.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 36. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до три дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 37.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 38. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

**Адрес за кореспонденция: …………………**

**Тел.: ………………………………………….**

**Факс: …………………………………………**

**e-mail: ………………………………………..**

**Лице за контакт: ……………………………**

**2. За ИЗПЪЛНИТЕЛЯ:**

**Адрес за кореспонденция: …………………**

**Тел.: ………………………………………….**

**Факс: …………………………………………**

**e-mail: ………………………………………..**

**Лице за контакт: ……………………………**

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването в съответния регистър.

Език (*приложимо когато изпълнителя е чуждестранно лице*)

**Чл. 39. (1)** Този Договор се сключва на български и английски език. В случай на несъответствия, водещ е българският език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.

Приложимо право

**Чл. 40.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 41.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 42.** Този Договор се състои от …… (…………………..) страници и е изготвен и подписан в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

**Чл. 43.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението (ако е приложимо).

**ВЪЗЛОЖИТЕЛ: ИЗПЪЛНИТЕЛ:**

**УНСС:**

**ПОМОЩНИК – РЕКТОР: ……………………:**

**НИКОЛАЙ БАКЪРДЖИЕВ**

**ДИРЕКТОР ДИРЕКЦИЯ ФИНАНСИ:**

 **СВЕТОСЛАВА ФИЛЧЕВА-ИВАНОВА**